(t. 47. do 51.)

Kao drugo, činjenica da se u internoj odluci koja sadržava odredbe za provedbu članka 30. stavka 3. Priloga XIII. izmijenjenom Pravilniku o osoblju koriste izrazi „može odrediti“, „može imenovati“ i „u bilo kojem trenutku od 1. siječnja 2014. do 31. prosinca 2015.“, jasno ukazuje da tijelo za imenovanje u toj odluci nije odlučilo propisati obvezu korištenja izuzeća iz članka 30. stavka 3. Priloga XIII. novom Pravilniku o osoblju, niti je odlučilo to učiniti kroz jednu odluku o imenovanju.

Međutim, to nije slučaj kod izuzeća iz članka 30. stavka 3. Priloga XIII. izmijenjenom Pravilniku o osoblju koji je štoviše fakultativne naravi i ne zahtijeva usporedbu zasluga kako je određeno člankom 45. Pravilnika o osoblju. Naime, kao prvo, koristeći u toj odredbi izraz „može se imenovati“, zakonodavac Unije svakom tijelu za imenovanje dao je mogućnost da iskoristi ili ne iskoristi navedeno izuzeće, pritom ograničavajući korištenje te mogućnosti vremenski, određujući da odluke tijela za imenovanje moraju biti donesene prije 31. prosinca 2015., i brojčano, određujući da ga može iskoristiti samo broj dužnosnika koji odgovara 5% broja dužnosnika u funkcijskoj skupini AD na dan 31. prosinca 2013.

S druge strane, kada se radi o promaknuću, dužnosnik čije se ime ne nalazi na godišnjem popisu promaknutih dužnosnika može podnijeti žalbu izravno protiv tog popisa jer, zbog obveze tijela za imenovanje da svake godine provede postupak promaknuća, neuključivanje imena dužnosnika na taj jedinstveni popis znači da je to tijelo, koje je dužno svake godine provesti usporedbu zasluga svih svojih dužnosnika, odbilo dotičnog službenika promaknuti u odnosnom postupku promaknuća, što se odražava u tome da je u odnosu na status tog službenika tijelo za imenovanje dalo konačnu ocjenu.

Kada je riječ o izuzeću vezanom uz promaknuća administratora u razredu AD 12 ili višem predviđenom u članku 30. stavku 3. Priloga XIII. Pravilniku o osoblju, kako je izmijenjen Uredbom br. 1023/2013 o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije, ako je dužnosnik želio iskoristiti to izuzeće, on nije trebao postupiti na način da podnese žalbu protiv svojeg neuvrštavanja na popis dužnosnika koji ostvaruju pravo na to izuzeće te su imenovani na radno mjesto „načelnik odjela ili jednakovrijedno radno mjesto“, nego je tijelu za imenovanje trebao podnijeti zahtjev na temelju članka 90. stavka 1. Pravilnika o osoblju, a taj je zahtjev u svakom slučaju trebalo podnijeti prije isteka roka predviđenog tom odredbom, odnosno 31. prosinca 2015.

Naime, mogućnost iznimnog imenovanja predviđena člankom 30. stavkom 3. Priloga XIII. izmijenjenom Pravilniku o osoblju može se iskoristiti do 31. prosinca 2015. Osim toga, za razliku od obveznog imenovanja predviđenog u članku 30. stavku 2. Priloga XIII. izmijenjenom Pravilniku o osoblju, navedena mogućnost iznimnog imenovanja nije vezana uz radna mjesta i dužnosti dužnosnika koje su zauzimali i obavljali na dan 31. prosinca 2013., nego je naprotiv vezana uz odgovornosti koje moraju biti „posebne“, kako su izvršavane u trenutku kad tijelo za imenovanje odluči iskoristiti tu mogućnost, pri čemu sukladno članku 30. stavku 4. Priloga XIII. izmijenjenom Pravilniku o osoblju u slučaju promjene dužnosti koja odgovara drugoj vrsti radnog mjesta, navedeno imenovanje više nije valjano.

(t. 55., 56.)

Službenički sud: rješenje od 16. srpnja 2015., FG/Komisija, F‑20/15, EU:F:2015:93, t. 31. i 66.